MUNICIPIUL TIMIŞOARA  
DIRECŢIA CLĂDIRI, TERENURI şi DOTĂRI DIVERSE I EST
BIROUL CLĂDIRI-TERENURI I EST                                                              
Nr. SJ2020-5290/16.03.2021




			                   RAPORT de SPECIALITATE,
privind vânzarea terenulului aferent construcţiilor dobândite în baza Legii nr.112/1995, situat în Timişoara B-dul Eroilor de la Tisa nr. 8, conform Sentinței civile nr. 10714/05.11.2018 pronunțată de Judecătoria Timișoara în șnur cu Decizia Civilă nr. 663/23.06.2020 pronunțată de Tribunalul Timiș


 Având în vedere Referatul de aprobare a proiectului de hotărâre nr.SJ2020-5290 din 18.02.2021, al Primarului Municipiului Timișoara și Proiectul de hotărâre privind vânzarea terenulului, aferent construcţiilor dobândite în baza Legii nr.112/1995, situat în Timişoara B-dul Eroilor de la Tisa nr. 8

Prin adresa nr. CT2021-00561/17.01.2021 înregistrată la Primăria Municipiului Timişoara de către Dahma Richard-Joseph, cu domiciliul în Timișoara, B-dul Eroilor de la Tisa nr. 8 , solicită, în calitate de proprietar a imobilului-construcție situat la adresa menţionată, să îi vindem terenul excedentar construcţiilor cumpărate în baza Legii nr.112/1995.

Având în vedere CF nr. 412333 Timișoara rezultă că prin Ordinul nr. 535 din 18.07.2016, emis de Instituția Prefectului – Timiș, cota de 69/652 parte din terenul aferent construcțiilor, a fost atribuită în proprietatea numitei Neagu Corina-Elena .

Prin Ordinul nr. 534 din 18.07.2016, emis de Instituția Prefectului – Timiș, cota de 74/652 parte din terenul aferent construcțiilor, a fost atribuită în proprietatea numiților Neagu Cristian-Gabriel și Neagu Corina-Elena .
Prin Ordinul nr. 535 din 18.07.2016, emis de Instituția Prefectului – Timiș, cota de 69/652 parte din terenul aferent construcțiilor, a fost atribuită în proprietatea numitei Inchici Aurelia .

Având în vedere adresa cu nr.SJ2020-5290 din 26.10.2020 prin care Serviciul Juridic din cadrul Municipiului Timişoara, ne solicită punerea în executare a Sentinţei Civile nr. 10714 din 05.11.2018 pronunţată la Judecătoria Timișoara în șnur cu Decizia Civilă nr. 663 din 23.06.2020 privind vânzarea terenului în suprafață de 440 mp, înscris în CF nr. 412333 Timișoara (CF vechi 7372) nr. top. 9225, 9226 aflat în proprietatea Municipiului Timișoara - domeniul privat și care excede construcțiilor situate în Timișoara B-dul Eroilor de la Tisa nr. 8 .	
 	
Având în vedere Raportul de evaluare nr. 4291/2021, întocmit în data de 13.01.2021 de către evaluator autorizat SC Fidox SRL Brașov, prin care terenul în suprafață de 440 mp a fost evaluat la 324 euro/mp, respectiv suma de 694.760,00 lei, fără TVA .

Având în vedere măsura dispusă la punctul I.3 din Decizia nr.30/2016 a Camerei de Conturi Timiș și Decizia Civilă nr. 2393 din 13.12.2018, a Curții de Apel Timișoara, prin care s-a stabilit ca, sumele rezultate din vânzarea terenurilor menționate mai sus, nu pot fi asimilate veniturilor proprii ale unități administrative teritoriale (în speță Municipiul Timișoara), ci trebuie virate în fondul extrabugetar creat la nivelul Ministerului de Finanțe, utilizând contul 50.21 - ”Disponibil din Fondul extrabugetar conform Legii nr. 112/1995” potrivit art.13, din Legea nr.112/1995, referitor la constituirea fondului extrabugetar, după deducerea comisionului de 1% .
Având în vedere Contractul de vânzare-cumpărare – model, care constituie Anexă, la Proiectul de hotărâre .


           
             Având în vedere cele menţionate mai sus, înaintăm spre dezbaterea și aprobarea Consiliului Local al Municipiului Timişoara, proiectul de hotărâre privind vânzarea terenulului aferent construcţiilor dobândite în baza Legii nr. 112/1995, situat în Timişoara B-dul Eroilor de la Tisa nr. 8, înscris în CF nr. 412333 Timișoara (CF vechi 7372) nr.top. 9225, 9226 în suprafață de 440 mp la prețul total de 694.760,00 lei + TVA conform Sentinței Civile nr. 10714/05.11.2018 pronunțată de Judecătoria Timișoara în șnur cu Decizia Civilă nr. 663/23.06.2020 pronunțată de Tribunalul Timiș .

